Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 970/12/8806	Košice, 24.2.2014
EEČ : 2-65-76-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX-okolie zo dňa 14.2.2013, spisová značka 1 Pv 970/12/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 05. 12. 2012 v čase okolo 17.10 hod. v obci XXXXX, na ulici Jarnej č. 11 v rodinnom dome č. 340/11, okres XXXXX - okolie, po predchádzajúcej hádke fyzicky napadol svojho otca XXXXX, nar. 04. 06. 1972, bytom tamtiež, ktorého udrel päsťou do oblasti tváre a následne gumeným valcovým predmetom do hlavy a oblasti ľavého ramena, čím mu spôsobil úraz a to hematóm a pomliaždenie tvárovej oblasti a ľavom ramene s dobou liečenia do 14 dní, pričom sa mu vyhrážal zabitím, čím u neho svojím konaním vzbudil dôvodnú obavu o jeho zdravie a život, že svoje vyhrážky uskutoční.

Uznesením prokurátora Okresnej prokuratúry XXXXX-okolie zo dňa 14.2.2013, spisová značka 1 Pv 970/12/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením Okresnej prokuratúry XXXXX - okolie sp. zn. 1 Pv 970/12 zo dňa 13. 02. 2013, ktoré nadobudlo právoplatnosť dňa 23. 02. 2013 bolo podľa                   § 216 ods. 1 Trestného poriadku podmienečne zastavené trestné stíhane vedené proti obv. ml. XXXXX pre prečin nebezpečného vyhrážania podľa § 360 ods. 1, ods. 2 písm. a) Trestného zákona.

	Podľa § 216 ods. 2 Trestného poriadku bola stanovená skúšobná doba v trvaní 12 mesiacov, ktorá začala plynúť dňa 24. 02. 2013.

	Dokazovaním po uplynutí skúšobnej doby vyplýva, že obvinený sa v skúšobnej dobe nedopustil žiadnej ďalšej trestnej činnosti.

Vzhľadom na uvedené sa preto vyslovuje, že obv. ml. XXXXX sa v skúšobnej dobe osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor